पाकिस्तान ने 20 दिसंबर को जाधव की पत्नी और उनकी मां के लिए वीज़ा जारी किया था. पाकिस्तान ने इस बात पर भी सहमति जताई थी कि इस्लामाबाद में भारतीय उच्चायोग का एक राजनयिक उनके साथ होगा. पाकिस्तान कह चुका है कि जाधव को तत्काल फांसी का कोई खतरा नहीं है. पाकिस्तानी विदेश विभाग के प्रवक्ता डॉ. मोहम्मद फैसल ने कहा था कि पाकिस्तान ने जाधव की मां और पत्नी को उनसे मुलाकात की अनुमति पूरी तरह मानवीय आधार पर दी है.